title: Ненчо: С Йоанна не сме заедно, но сме приятели!

maintext:
Ненчо Балабанов и певицата Йоанна Драгнева наистина са се разделили, призна самият той пред списание Love style.
Популярният актьор казва: „Не сме заедно от месец. Разминаха ни се пътищата и в професионален, и в личен план. Решихме, че най-честно и безболезнено и за двамата е да си останем приятели. Няма нищо скандално около нашата раздяла. Просто решение на двама зрели хора. Важното е, че сме приятели и продължаваме да си помагаме. Никой не е наранил другия по никакъв начин и няма как да не запазим добри отношения.”
Двамата с Йоанна отричат изневяра или трети човек да е замесен в прекратяване на отношенията им. Балабанов призна, че през последния месец изцяло се е отдал на работата си, а през 2017-а ще може да обърне внимание на личния си живот.
Пожелава от сърце и на Йоанна да е щастлива, защото е прекрасен човек и го заслужава.
А дали все пак двамата няма да дадат втори шанс на връзката си някога?
Вижте какво каза той в Tialoto.bg


authors:
Красимир Ангелов
Дек
По Публикацията Работи

title: Грипът напредва! Обявиха епидемия в Пернишко

maintext:
Обявена е грипна епидемия в Пернишка област, съобщи Регионалната здравна инспекция.
През последната седмица нивото на интензивност на епидемичния процес на грип и остри респираторни заболявания в региона е нараснало, като общата заболеваемост е 231,22 на 10 000 души.
Сред наблюдаваните общо 7482 лица от всички възрастови групи през миналата седмица са регистрирани 173 случая на ОРЗ.
Най-висока е заболеваемостта във възрастовата група "5-14 г.", следвана от възрастовата група "15-29 г." и възрастовата група до четири години, отчитат здравните власти.
Предприети са мерки за ограничаване на разпространението на грипните вируси в областта.

fasttext_language: bg


authors:
Боряна Павлова
Дек
По Публикацията Работи

title: Протести в Берлин - любов и омраза под едно небе

maintext:
Снощи два протеста бяха организирани в Берлин - на националисти и либерали.
"Ние сме тук, за да покажем, че сме толерантни за това Берлин да остане отворен към хората. Неонацистите използват ситуацията от понеделник като инструмент да затворят Берлин и Германия", посочи един от протестиращите либерали пред Bulgaria ON AIR.
Едните протестираха срещу политиката на отворени врати на правителството, а другите в подкрепа на бежанците и под надслов "Любовта ще победи омразата".
Полицейското присъствие беше засилено, но до сблъсъци между двете групи не се стигна.


authors:
Екип На Investor.Bg
Дек
По Публикацията Работи

title: Газът скача с 5% от 1 януари, токът и парното "замръзват"

maintext:
Цената на природния газ за крайните потребители на "Булгаргаз" ще се повишава с 4,65 на сто от 1 януари при поискани от "Булгаргаз" 13,53 на сто, съобщи шефът на КЕВР Иван Иванов, цитиран от Investor.bg. Решението е взето по време на закрито заседание на Комисията за енергийно и водно регулиране (КЕВР), провело се по-рано днес.
Още по темата Булгаргаз губи 34 млн., ако КЕВР не признае цената на газа 27 дек 2016 15:00 11
Цените на топлинната енергия и на електоренергията няма да бъдат повишавани, подчерта Иван Иванов.Припомняме, че от 1 януари 2017 година в цената, утвърждавана от енергийния регулатор, вече не се включва таксата за пренос на суровината. Причината е готвената промяна в наредбите за ценообразуването. Таксата е в размер на 19,73 лева за 1000 куб. метра и се събира от оператора на газопреносната мрежа - "Булгартрансгаз", като парите ще предоставя "Булгаргаз". Според "Булгаргаз" новата цена ще донесе загуби от над 35 млн. лв. на компанията. Според КЕВР компанията има 40 млн. лв. надвзет приход, а с новата цена ще бъдат компенсирани над 22 млн. лв. от тях.Всяко тримесечие енергийният регулатор определя цените на природния газ по предложение на "Булгаргаз". При изготвянето на ценовото предложение газовата компания в качеството си на обществен доставчик взима предвид разходите, направени за доставката на суровината, доставната цена на газа, курса на долара спрямо лева и т.н.КЕВР преценява имат ли основание тези искания и кои от направените разходи на "Булгаргаз", свързани с доставките, да признае и компенсира.
В началото на месеца"Булгаргаз" поиска увеличение на цената на природния газ с 13,53% до 302,99 лева за 1000 куб. метра за първото тримесечие на 2017 година. Основание за толкова рязко поскъпване е очакваната по-висока доставна цена от "Газпром Експорт" (с почти 14%) през следващите три месеца, както и по-високата стойност на щатския долар. От компанията се аргументираха и със случващото се на петролните пазари в последните месеци. Петролът е алтернатива на газа и участва в ценообразуването на суровината на световните пазари.
В КЕВР обаче не се съобразиха с това искане. По време на откритото заседание, провело се по-рано през седмицата, от регулатора признаха, че газовата компания има основание да иска по-високата цена на суровината. В същото време обаче, благодарение на регулаторните решения през 2016 година, в газовата компания има надвзети приходи в размер на 40 млн. лева.
Така, с решението за цената на природния газ от 1 януари 2017 година, ще бъдат защитени потребителите, посочи председателят на КЕВР Иван Иванов.
Ако регулаторът се беше съобразил с искането на "Булгаргаз", от началото на годината трябваше да се увеличи още и цената на топлинната услуги, както и на електроенергията, произвеждана по комбиниран способ. Според законодателството цените на парното и електроенергията могат да бъдат преразглеждани при значително изменение на ценообразуващите елементи, тоест с над 10% нагоре или надолу.
От "Булгаргаз" очакват 34 млн. лева загуби в резултат от решението на енергийния регулатор да не одобри в пълна степен искането им.
Още икономически новини четете в Investor.bg


authors:
Александър Попов
Дек
По Публикацията Работи

title: ИД изгори живи двама турски войници

maintext:
"Ислямска държава" в Сирия разпространи видео, на което се вижда как нейни бойци изгарят живи двама турски войници в момент, когато турските сили и сирийски бунтовници водят ожесточена битка срещу екстремистката групировка в Ал Баб, Северна Сирия, съобщи ДПА.
След като видеото се появи, в Турция бяха блокирани социалните сайтове. Властите често блокират социалните мрежи в периоди на размирици или за да предотвратят разпространението на определено съдържание.
Видеото, в което окованите войници съобщават имената си, беше разпространено чрез различни социални медии, но засега не е потвърдено или коментирано от турски служители.
Миналия месец Турция съобщи, че е изгубила контакт с двама свои войници, които участват в боевете в Сирия, припомня ДПА.
Сирийският център за наблюдение на човешките права съобщи, че 24 цивилни от контролирания от ИД град Ал Баб са били убити неотдавна при турски въздушен удар.
Турция започна сухопътна операция по границата със Северна Сирия през август, целяща да прочисти района от бойци на "Ислямска държава" и на сирийските кюрдски милиции Сили за защита на народа, които Анкара разглежда като терористична организация.
Оттогава са загинали 37 турски войници, от които 16 в сряда, според правителствени източници.


authors:
Петя Славова
Дек
По Публикацията Работи

title: История за прошката в "Коледен сняг"

maintext:
Има хора, които трудно посрещат празници като Коледа, тъй като именно по това време са загубили близки хора. Такъв е случая на Катлин, чийто баща зарязва нея и майка й в навечерието на Бъдни вечер.
Какво се случва с героинята 30 години по-късно и каква следа оставя у нея тази травма от детството показва Трейси Трост в "Коледен сняг".
Сюжетът е свързан с поредната Коледа за Катлин, в която пънкар се опитва да я ограби, но затова пък среща добър старец, който кани в дома си. Покрай него започва и приятелството й с Луси - дъщеря на годеника й.
Трост снима проучвствен разказ за прошката с леко религиозен оттенък и фин хумор. Какво ще избере главната героиня - да таи болката в себе си или да се освободи от нея, вижте на 24 декември от 19:30 часа по телевизия Bulgaria ON AIR.


authors:
Боряна Павлова
Обновена
Дек
По Публикацията Работи

title: Коледен бонус мечта: Круиз на Карибите, подарък от шефа!

maintext:
Януари в Айова, а и в България, че и на много места, може да бъде доста студен и мрачен месец, но служителите на една компания имат шанса да се спасят от зъзненето.
Всичко е благодарение на работодателя им, който им осигурява круиз. За всички 800 служители на компанията "Bertch Cabinets" е предвиден страхотен "бонус" - круиз до Карибите!
Компанията обявява това на Facebook страницата си, пише CNN.
"Ще затворим всички фабрики между 9 и 13 януари, така че да можем да отплаваме към слънчевите Кариби!", обявяват шефовете в социалната мрежа.
"На наше разположение ще са четири самолета, които ще летят директно до Маями, където ще отседнем в петзвезедн хотел", обяснява шефът Гари Берч.
Той пояснява, че това е своеобразна мотивация за служителите, които са помогнали за постигането на поставените цели през годината. Инициативата за круиза била негова и той го предложил преди година.
"Опитахме се да мотивираме още малко хората, работещи в компанията ни, за постигането на различни цели – както за привличането на нови клиенти, така и финансови цели", завършва президентът на компанията.


title: Кървавият атентатор от Берлин - застрелян в Милано

maintext:
Тунизиецът Анис Амри, заподозрян за атентата в германската столица Берлин в понеделник, е бил убит в престрелка полицията в Милано, съобщи Ройтерс.
Италианският министър на вътрешните работи Доменико Минити ще даде пресконференция, която ще започне след броени минути, в 11.45 ч. българско време.
Според първоначалните информации мургав мъж на видима възраст между 20 и 30 години е бил спрян в 3 часа през нощта при рутинна контрола на площад "Първи май" в северния квартал Сан Джовани .
Служители на реда са поискали той да покаже документ за самоличност, вследствие на което заподозреният е извикал „Аллах Акбар“ (Аллах е велик, б.ред.) и е стрелял по двама полицаи, съобщи германското Spiegel, като се позова на Corriere della Serra.
Службите по сигурност са отвърнали на огъня и са го улучили смъртоносно. Един италиански полицай е бил ранен.
Вътрешният министър на Италия потвърди, че убитият е именно заподозреният за атентата в Берлин.
"Нямаме никакви съмнения, че Амрил е бил убит", заяви Доменико Минити на пресконференция. Самоличността на 24-годишния тунизиец е била потвърдена от пръстови отпечатъци, съобщи Reuters, като се позова на източник от италианската полиция.
Броени минути по-рано датската полиция съобщи, че мъж, отговарящ на описанието на Амри, е бил забелязан в град Олборг, Северна Дания, предаде още Reuters. Тя обяви, че провежда операция, и призова хората да избягват района.
Германската полиция извърши нов обиск в джамията в квартал Моабит в Берлин, където Амри е бил забелязан във вторник сутринта, предаде ДПА, като се позова на свой репортер на място.
На свой ред хамбургската полиция съобщи, че разследва дали Амри не е убиецът на момчето от Алстер – случаят разтърси Германия преди няколко месеца.
Тогава ислямист наръга до смърт 16-годишно момче, което се разхождало край реката с приятелката си. Според разследващите е възможно убиецът да е Анис Амри.
Междувременно федералният министър на вътрешните работи на Германия Томас де Мезиер съобщи, че според следователите терористичната атака в Берлин „с голяма вероятност“ е извършена от основния заподозрян - тунизиеца Анис Амри.
"Можем да съобщим, че имаме нова информация, според която заподозреният с голяма вероятност е истинският извършител“, заяви министърът пред репортери.


title: Секси и руса: Новото бразилско бижу до Кака

maintext:
Каролина Диас е един от най-горещите бразилски топ модели. Само за няколко часа нейната популярност доби световен мащаб, след като стана ясно, че е оплела в мрежите си бившия играч на Милан и Реал Мадрид - Кака.
Двамата дадоха тон на слуховете, че делят едно легло, след като се появиха заедно на сватба на друг футболист - Лукас Моура от ПСЖ. Тържеството се е провело в Сао Пауло.
Каролина е известна в Бразилия с предизвикателните си фотосесии, както и с честите си участия в телевизионни реклами. За последно Диас бе гадже на бразилския актьор Едуардо Скарпа.
Вижте апетитната бразилка в галерията тук


authors:
Василия Пейчева
Дек
По Публикацията Работи

title: Нови правила поставят в риск децата с увреждания

maintext:
Законови промени поставят в риск живота на децата и младежите с увреждания. За това алармират неправителствените организации, които се грижат за близо 1500 млади хора в центровете от семеен тип.
Според новите правила, в срок от три месеца, обитателите им трябва да бъдат разделени по възраст, без индивидуална оценка. А това може да има фатални последици, защото всяка промяна влошава и без това тежкото състояние на децата.
Розовата къща в Русе е първият център за настаняване от семеен тип за деца и младежи с увреждания.
"Състоянието им изисква много по-сигурна и по-безопасна среда, тъй като те са изключително беззащитни, безпомощни", коментира Надежда Петрова, ръководител на Розовата къща.
С новите промени в Закона за социално подпомагане младежите трябва да бъдат преместени на възрастов принцип. Според специалистите това е ненужно и опасно. Конкретен пример е момче, настанено в младежкия център.
"Предстои да навърши 18 години след 10 месеца. По тази нова промяна трябва сега да бъде изведено в друго ЦНСТ за деца. Но след 10 месеца неговото място в младежкото ЦНСТ ще бъде заето. И той трябва да отиде в друг град. Това означава три местения след извеждане от институция. Това е абсолютно пагубно за неговото развитие", обясни Галина Бисет от сдружение "Еквилибриум"-Русе.
"Всяка една промяна води до много сериозни психически разстройства, разстройства в храненето, разстройства в съня. Децата реагират с много тежки автоагресивни прояви. Тези деца не могат да ни кажат какво изпитват в момента, те го показват", допълни Надежда Петрова.
От неправителствените организации настояват за спешна среща с представители на социалното министерство още след Нова година. За проблема са сезирани и европейските институции.
Вижте повече във видеото на Bulgaria ON AIR


authors:
Камелия Цветанова
Обновена
Дек
По Публикацията Работи

title: Сирийци и либиец подпалили бездомника в берлинското метро

maintext:
Германската полиция съобщи, че седемте мъже, които са направили опит да запалят бездомник на Коледа в метрото на Берлин, са влезли като бежанци в страната.
Шестима от нападателите са от Сирия, а един от Либия, уточни БТА.
Двама от тях са пристигнали през 2014 г., останалите по-късно.
Част от тях са получили право на убежище, а молбите на останалите се разглеждат, съобщават медии. Няма официална информация за статута им.
Заподозрените - на възраст между 15 и 21 години, се разпитват.
Някои от тях вече са имали проблеми със закона.
Полицията разглежда нападението, регистрирано от камерите за видеонаблюдение, като опит за убийство.
Бездомникът, който е на 37 години, спял на пейка на станцията на метрото, когато мъжете били видени да хвърлят по него горящ предмет, подпалил дрехите му.
Мъжът бил спасен от минувачи и машиниста на един от влаковете, който загасил огъня с пожарогасител.
Бездомникът, който бил пиян, не е пострадал.
В тези дни очакваме милосърдие, а вместо това се натъкваме на нечовешко отношение, заяви вътрешният министър на провинция Берлин Андреас Гайзел.
Ужасен съм от случилото се и благодаря на всички, които проявиха истинска човечност, като не се поколебаха да помогнат, добави той.


title: Откриха черните кутии на руския Ту-154, какво следва?

maintext:
Трите черни кутии на катастрофиралия руски самолет Ту-154 са били открити при спасителната операция в Черно море край Сочи, съобщиха руски новинарски агенции, цитирани от Ройтерс и БТА.
Досега руското военно министерство, на което принадлежи разбилия се самолет, е потвърдило за намирането само на едната кутия, записваща параметрите на полета. Тя вече е предадена за дешифриране в научноизследователски институт на министерството. Според агенция Интерфакс, която цитира източник от оперативния щаб на мястото на катастрофата, спасителите са започнали изваждането от морското дъно на другите две кутии, разположени в задната част на самолета.
"Записващите устройства са положени в защитен корпус, който позволява запазването на съдържащите се в тях данни в продължение на 36 часа. Това е гарантирано време в случай на тяхна механична повреда. През това време морската вода не е страшна за тях", казал източникът.
Самолетът падна в акваторията на Черно море на няколко километра от брега край Сочи. Загинаха всичките 92-ма души на борда.
Ройтерс отбелязва, че според руските следователи самолетът е имал проблем със задкрилките на самолета, които регулират подемната му сила. Неназован източник от разследването, цитиран от Интерфакс, казал, че според предварителния анализ на данните от параметричната черна кутия, задкрилките на двете крила отказали и не работели в синхрон. Това попречило на самолета на развие достатъчна скорост и подемна сила и той паднал в морето, разбивайки се при сблъсъка с водата.
В онлайн медията Лайф.ру бе публикуван разговор, за който се твърди, че е от пилотската кабина на самолета. Единият пилот вика на другия, че има проблем със задкрилките, а след това се чува вик: "Командире, падаме!". Достоверността на тази информация не може да бъде проверена, отбелязва Асошиейтед прес, но добавя, че се смята, че порталът има добри връзки в службите за сигурност.
Ако тази версия се потвърди, този технически проблем ще постави въпроса за бъдещето на оставащите в експлоатация самолети Ту-154, които все още се използват от руските министерства, но не и от големите руски авиокомпании, отбелязва Ройтерс.
Междувременно Русия преустанови полетите на самолети Ту-154, докато се установи каква е причината за катастрофата край Сочи. Последната голяма катастрофа с Ту-154 бе през 2010 г., когато полски правителствен самолет с тогавашния президент Лех Качински и десетки хора от полския политически елит се разби край руския град Смоленск, при което загинаха всички на борда.


authors:
Красимир Ангелов
Обновена
Дек
По Публикацията Работи

title: Силата помръкна! Междузвездни войни отдадоха почит на Кари Фишър

maintext:
Смъртта на 60-годишната американска актриса, писателка и сценаристка Кари Фишър, прочула се с ролята си на принцеса Лея в "Междузвездни войни", покруси света на киното. След новината за кончината й много знаменитости, начело със създателите и звездите на култовата космическа сага, засвидетелстваха почитта си към нея в социалните мрежи.
"С Кари бяхме приятели през по-голямата част от живота ни като възрастни. Тя беше изключително умна, талантлива актриса, писателка и комедиантка с колоритен характер, който допадаше на всички. В "Междузвездни войни" тя изигра нашата силна, мъдра и изпълнена с надежда принцеса - роля, по-трудна, отколкото мнозина могат да си представят. Кари ще липсва на всички ни", пише в Тwitter създателят на космическата сага Джордж Лукас.
"Без думи. Съкрушен съм", гласи туитът на актьора Марк Хамил, изиграл Люк Скайуокър - екранният близнак на принцеса Лея в "Междузвездни войни".
"Кари беше единствена по рода си - брилянтна, оригинална, забавна, емоционално безстрашна. Тя изживя живота си храбро. В мислите си съм с дъщеря й Били, майка й Деби, брат й Тод и многото й приятели. Ще ни липсва много", пише актьорът Харисън Форд – любимият Хан Соло в "Междузвездни войни".
Още по темата Още една легенда си отиде, почина Кари Фишър 27 дек 2016 20:12 47
"За света Кари Фишър беше принцеса Лея, но за нас тя беше много специална приятелка. Кари притежаваше несломим дух, невероятен ум и любящо сърце. С ролята на принцеса Лея тя дефинира жената герой и вдъхна сила и увереност на много млади момичета по света", казва Катлийн Кенеди, президентката на "Лукасфилм".
"Кари Фишър беше единствена по рода си, неподправена личност, която сподели с нас забележителните си талант, истинност, блестящ ум. Милиони я обикнаха като непоколебимата принцеса Лея, тя завинаги ще остане в сърцата на почитателите на "Междузвездни войни", пише Боб Айгър, президент и изпълнителен директор на компания "Дисни".
"Мислех, че желанието ми за Коледа ще се сбъдне. Уви, нито моите мисли и молитви, нито тези на безброй фенове помогнаха. Изключително съм натъжен", споделя Антъни Даниълс, изиграл андроида C-3PO (Си-Трипио) в "Междузвездни войни".
"Принцеса Лея се сля със Силата. Ще ни липсват нейните доброта и остър ум. Почивай в мир, Кари Фишър", гласи туитът на актьора Уоруик Дейвис, изиграл еуока Уикет в "Междузвездни войни: Епизод VI - Завръщането на джедаите".
"Новината за кончината на Кари ме съкруши. Тя беше скъпа наша приятелка, която уважавах много и на която се възхищавах. Силата помръкна", написа Били Дий Уилямс, превъплътил се в образа на Ландо Калризиан в "Междузвездни войни".
"Бях дълбоко покрусен, когато научих за кончината на Кари Фишър. Ще ми липсват нашите закачки. Отиде си още един невероятен талант, една ярка светлина угасна", гласи туитът на актьора Уилям Шатнър от "Стар Трек".
"Тя беше най-умната, духовита, забавна, храбра, мила и сладка личност, която някога съм познавал. Съкрушен съм от загубата й", споделя британският комик Стивън Фрай.
"Кари Фишър, която беше по-забавна и умна, отколкото човек има право да бъде, си отиде. Съболезнования Деби и Били. Почивай в мир, Кари", пише актрисата Упи Голдбърг.
"Когато бях млад, Кари Фишър беше най-прекрасното създание, което някога бях виждал. Впоследствие тя се оказа не по-малко умна и духовита", споделя актьорът и комик Стив Мартин.
"Кари Фишър беше брилянтна писателка, актриса и приятелка, рядко забавна личност. Не мога да повярвам, че я няма", каза телевизионната водеща Елън де Дженерис.
"Благодарим ти, Кари Фишър, за всичко, което ни даде. Ще ни липсваш", написаха в изявление от Американската академия за кинематографично изкуство и наука.


title: Яростта на гневните бели мъже: Двигателят на 2016 година

maintext:
Цялата 2016 година беше един яростен вик. Вик, за който все още не знаем, дали ще заглъхва, или ще се усилва през идната година. Това беше яростният вик на онези бели мъже, които смятат, че са изтласкани от глобализацията: избирателите на "Алтернатива за Германия", поддръжниците на Брекзит и сподвижниците на Тръмп завариха света и Европа неподготвени. Те заплашват да разрушат ЕС, а заедно с него да унищожат и скъпоценните му достижения, пише "Deutsche Welle" в редакционен коментар.
В никакъв случай не бива да позволяваме на десните популисти да връщат времето назад. Пътят назад към едно сияйно минало, който искат да извървят Тръмп, "Алтернатива за Германия" и компания, е път към разрухата. Това е път към едно минало със стени - по границите и в главите на хората.
Светът стана по-сложен
Един поглед назад обаче поне може да ни помогне да разберем застрашителния феномен десен популизъм. До падането на Берлинската стена светът не беше мирен, но всичко беше по-просто. А днес всичко е много по-сложно: заплахите ни дебнат отвсякъде - Русия, Сирия... Заплахите идват отвън и отвътре - например тероризмът. Благодарение на социалните медии постоянната клиентела стана, така да се каже, глобална и се усилва сама всяка минута чрез Facebook - също и с ксенофобия, лъжи и съзаклятнически теории.
И още нещо, което не е за подценяване: изглежда, че след колапса на социалистическите утопии, мнозина загубиха надеждата да чакат спасение отляво.
Основната причина за това, хората да се хващат на въдицата на празните обещания на Тръмп, Льо Пен, Фараж и компания, е, че те се чувстват пренебрегнати в хода на бързата глобализация. Вярно е, че глобализацията повиши благосъстоянието в света. Много хора обаче не го усещат и се чувстват пренебрегнати. И Европа трябва да стори нещо срещу това чувство на неудовлетвореност. Защото кризата на идентичността на белия мъж се разрасна до такава степен, че може да избие в агресия срещу всичко - срещу бежанците, срещу мигрантите или срещу хомосексуалните бракове.
Тогава вече може да е късно
Проблемът се състои в това, че лъжите на популистите ще лъснат някой ден, но тогава може да е вече късно. Тогава Марин Льо Пен (като президентка на Франция?) може би вече ще е запалила свещичка върху гроба на ЕС. Ето защо има нужда от спешни действия. Но само един с един малко по-силен европейски отбранителен съюз и с премахването на роуминга (всичко това е правилно) няма да стане.
Марин льо Пен - бъдещият президент на Франция?
Сега Европа трябва да се захване с големите теми, които наистина засягат бъдещето и портмонето на хората. Към това спада действената и превантивна борба срещу терора. Добре е, че лидерите на Г20 предпазливо започват да обмислят по-справедливи форми на глобализацията. И ако по време на своето председателство през 2017 година Германия се провали, глобализирането ще продължи, но вече без европейците. Европа трябва да се захване и с други горещи теми, като пресушаването на данъчните оазиси, миграционното законодателство и идеята за основен доход, която би могла още в зародиш да задуши страховете на хората за тяхното бъдещето.
Всичко това ще бъде трудно. Безспорно. Това си проличава и от факта, че Ирландия, например, се въздържа да си поиска обратно данъчните подаръци, които направи на концерна Apple. Който обаче иска да гради по-справедливо бъдеще с по-малко страхове трябва да подходи решително към проблемите. Защото успехът може да бъде постигнат само с общи усилия - в света и в ЕС. Ще бъде грешка да реагираме инстинктивно на всеки яростен изблик отдясно. Но все пак трябва да се погрижим и за това, ЕС да продължи да съществува и занапред, заключава "Deutsche Welle".


authors:
Камелия Цветанова
Дек
По Публикацията Работи

description:
Труп на мъж е открито тази сутрин в Перловската река в София, съобщиха от МВР.

 Видимо удавникът  на около 50 години.

 Все още не е ясна самоличността му.

title: Труп изплува от Перловската река в София


description: Таксата

title: Добра новина за столичани: Такса "Смет" не поскъпва

maintext:
Таксата "Битови отпадъци" на софиянци няма да бъде променяна през следващата година. Това стана ясно, след като Столичният общински съвет /СОС/ прие план-сметка за дейностите по управление на битовите отпадъци за идната година на стойност 172 млн. лева.
За мен това е един от най-важните документи за годината. Радвам се, че план-сметката беше одобрена, заяви кметът на София Йорданка Фандъкова, цитирана от БТА.
План-сметката осигурява 8 млн. лв. за поддържане на междублоковите пространства, което е двойно повече в сравнение с 2016-а.
Кметът посочи, че през последните години чрез пилотни проекти общината започна процес по създаване на специализирани звена към районните кметове, които да се грижат за почистването и поддържането на междублоковите пространства, както и за малки ремонти. Започнахме внимателно с няколко района, сега имаме общо 19 специализирани звена към районните кметове, които се грижат за междублоковите пространства, каза Фандъкова.
Що се отнася до почистването на петте района на София, чиито договори за почистване изтичат през 2017 г., кметът съобщи, че вече е обявена обществената поръчка за почистването на четири района. Петият, най-голям район на София - "Люлин", планираме да бъде почистван от "Чистота Искър", която изгради капацитет с почистването на районите "Красно село" и "Красна поляна", посочи Фандъкова.
Тя добави, че заплатите на служителите в "Столичния инспекторат" ще бъдат повишени през 2017 година и подчерта, че именно Инспекторатът осъществява контрола по почистването на града.
"Те дават денонощни дежурства, работят в тежки условия, но получават ниски заплати. Има предвидени средства за увеличение на техните заплати, предстоят изчисления за точния процент", отбеляза кметът.
Във връзка с предложението на БСП за 5 процента отстъпка при плащането на таксата "Битови отпадъци" до 31 март, кметът Фандъкова каза, че това звучи много примамливо. Тя обаче обърна внимание, че става въпрос за такса "Битови отпадъци", а не за данък, въпреки че понятията се смесват.
"Такса означава изчисления на разходите. При положение че има разчет за определени разходи, трябва да има съответните приходи. Ако приходите станат по-малко, някои от дейностите по почистване ще бъдат намалени", посочи кметът.
План-сметката по почистването не беше подкрепена единствено от групата на БСП в СОС. От левицата твърдят, че от план-сметката за почистването за тази година има излишък от 14 млн. лева.
Няма такъв излишък. Много строго следим всяка година текущите приходи от такса "Битови отпадъци" да не надхвърля текущите разходи, посочи пред журналисти в СОС заместник-кметът по финанси Дончо Барбалов.
Той обясни, че дискусията се върти около събирането на стари задължения.
В перото "приходи" влизат именно тези събрани приходи от предишни години. От БСП гледат общите приходи спрямо разходите за план-сметката и така формират някакъв излишък, който обаче реално не съществува, обясни заместник-кметът по финанси.


authors:
Мария Нестерова
Дек
По Публикацията Работи

title: Влак прегази мъж на гарата в Димитровград

maintext:
Бързият влак от Свиленград за София снощи е прегазил мъж на гара Димитровград, потвърдиха от полицията, която работи по изясняване на причините за инцидента.
Сигнал за него машинистът получил едва на гара Първомай, съобщава "Дарик".
Загиналият е 67-годишен мъж. Той е изпращал багаж по влака. След потеглянето на влака се е опитал да скочи от вагона в движение, но паднал е на релсите, в следствие на което влакът го е прегазил. Мъжът е загинал на място.
Повече от час бил задържан влакът на гарата в Пловдив преди да продължи по маршрута си към София.
Очаква се по-късно днес от полицията да дадат повече информация за случилото се.


authors:
Петя Славова
Дек
По Публикацията Работи

description: Една от отвлечените от групировката

title: Години в плен, разказва отвлечена от "Боко Харам"

maintext:
Една от отвлечените от групировката "Боко Харам" ученички от нигерийския град Чибок разказа за първи път какво е преживяла в годините на пленничество, предаде Ройтерс.
Още по темата Ученички камикадзета убиха над 30 души в Нигерия 9 дек 2016 19:22 13
Асабе Гони беше сред 200-те ученички похитени от ислямистите през пролетта на 2014 г. През октомври тя беше сред 21-те освободени момичета по силата на споразумение между Боко Харам и Швейцария и Международния комитет на Червения кръст.
Асабе разказва, че ислямистите са се държали сравнително добре с момичетата, че са ги хранели три пъти на ден, докато имало храна, че не ги принуждавали да се омъжват, че не ги изнасилвали, пише БТА. Всички освободени момичета не са били заразени с предавани по полов път болести е показал медицинският им преглед.
Ислямистите не заставяли момичетата да приемат исляма, но им казвали, че ако го направят ще бъдат пуснати на свобода по-бързо. Тонът, с който ислямистите говорели на момичетата и това, че ги удряли понякога с камшик, накарало някои от тях да приемат да се омъжат за похитителите си.
Сега нигерийското правителство води преговори с Боко Харам за освобождаването на останалите отвлечени ученички.


authors:
Златко Желев
Дек
По Публикацията Работи

title: Шофьор бере душа, на наклон не дръпнал ръчна, слязъл и...

maintext:
53-годишен мъж бере душа в реанимацията на УМБАЛ-Бургас заради нелеп инцидент.
Той е блъснат и потрошен от собствената си кола заради грешка при паркирането, съобщават от ОДМВР-Бургас.
Инцидентът е станал на 28 декември около 11 ч. в местността "Кошарите" край село Драганово.
При паркиране под наклон водачът е пропускал да обезопаси "Пежо"-то си с ръчна спирачка, то е тръгнало по инерция на заден ход и е помело шофьора.


title: Вятър със 120 км/ч. остави без ток места в Сливенско

maintext:
Вятър със скорост над 120 км/ч. причини щети и остави места без ток в Сливенско, съобщи за БТА инж. Снежана Кънева, началник отдел "Сигурност и управление при кризи" в Община Сливен.
В отдела са постъпили сигнали за счупени клони, висящи улуци и ламарини, разхвърляни битови отпадъци, преместени контейнери, счупени прозорци и др., пише БТА. Аварийни групи от общината и работници от "Чистота" работят по тези проблеми.
На места в общината има частични заледявания, които се обработват, като се прави обход на общинската пътна мрежа.
В балканското село Раково няма ток заради скъсани жици, като там работят екипи на електропреносното дружество. В други населени места също има периодично изключване на ел. захранването.
Според метеорологичните прогнози се очаква и днес вятърът да остане бурен, на пориви и да достига 120 км/ч., допълни Снежана Кънева.
Десет машини почистват пътищата в област Сливен, съобщиха от Областното пътно управление.


title: Като няма аптека и вендинг апарат за лекарства върши работа

maintext:
Вендинг апарат за лекарства предстои да бъде монтиран в Горна Оряховица заради остра нужда от денонощна аптека, пише "24 часа".
В цялaтa Вeликoтъpнoвcкa oблacт имa caмo eднa нoщнa aптeкa в cтаропрестолния град, затова общината е решила да инвестира в устройство за снабдяване с най-нужните илачи.
Във вeндингa щe се продaвaт мeдикaмeнти бeз рецeптa, кoитo oбaчe мoгaт дa бъдaт жизнeнoвaжни, aкo се пpиeмaт нaвремe.
Сeгa, кoгaтo e сезoнът нa гpипa и зaлeдявaниятa, aвтoмaтът предлaгa лeкaрствa срещу тeмпература, oбeзбoлявaщи, кремoвe зa кoнтyзии и дp.
Приходите oт oбщинcкия вeндинг aвтoмaт зa лeкaрствa, кoйтo щe бъдe постaвeн в цeнтъpa нa Горна Оряховица, ще отиват в специален фонд за финансова подкрепа на млади лекари и медицински сестри, който общинската болница учредява.
Идeятa e cъвместнa c Общинaтa и цели да привлече млади специалисти в стационара.
Освен това кметскта администрация e пoдгoтвилa проект зa пoдoбpявaнe нa eнергийнaтa eфeктивност нa бoлницaтa, кoйтo щe бъдe зa 6 млн. лв.
"Заеднo c тoвa кyпyвaмe нoвa мeдицинcкa aпаратура зa oбнoвявaнe нa oтдeлeниятa и зa пoвишaвaнe нa нивoтo нa кoмпeтeнтност. В пъpвитe дни нa янyapи в бoлницaтa щe бъдe oткpит нoв гacтроeнтeрологичен кaбинeт", каза управителят д-р Иван Иванов.
Вeчe e зaкyпeн нoв фиброгacтроскоп, имa и cпeциaлиcти, кoитo щe paбoтят c нeгo.


authors:
Никола Димитров
Дек
Автор

title: Европа гради 100 училища за сирийчета в Турция

maintext:
Европейската комисия ще плати €270 милиона за изграждането на около 100 училища в Турция за децата на сирийските бежанци. Парите ще бъдат разпределени чрез Световната банка и германската държавна банка Kreditanstalt für Wiederaufbau (KfW), които ще намерят конкретните изпълнители.
Училищата ще бъдат построени в южните и югоизточните турски провинции, където има най-висока концентрация на сирийски бежанци. Те ще имат капацитет от 70 000 деца, основно в началния курс.
Европейската комисия вече е превела 15 млн. евро на германската банка за реконструкция КfW. Предстои и трансфер от 150 млн. за Световната банка.
Двете финансови институции са кандидатствали с проекти в Брюксел по фонда, от който се финансират проекти в Турция за бежанците.
Училищата ще бъдат обзаведени и готови за ползване, а управлението им ще бъде поверено на Министерството на националното образование на Турция. Разходите по него също ще са за сметка на европейския бюджет.
Учебните заведения трябва да са готови преди началото на следващата учебна година.
Парите са част от 3-те милиарда евро, договорени в края на февруари от ЕС и Турция по сделката за спиране на миграционните потоци към Гърция. Досега ЕС е договорил 2,2 млрд. от сумата. От тях вече са изплатени около 691 млн. евро. Най-големият проект, подписан до момента, е за раздаване на предплатени дебитни карти на бежанците.
През септември беше обявено, че 348 милиона евро ще бъдат раздадени на 1 милион сирийски бежанци, намиращи се в Турция. Парите ще се плащат месечно на дебитни карти, от които бежанците ще могат да теглят за храна, за квартира, както и за да ходят децата им на училище.
Картите ще бъдат издадени от турското правителство, а размерът на помощите ще се определя от Световната организация по прехраната на ООН и от Турския червен кръст според конкретните нужди на всяко семейство.
По-рано Брюксел плати на турското здравно министерство 120 млн евро от общо 300 млн за построяването на 500 поликлиники за сирийските бежанци. Очаква се те да обслужват около 1 млн души.
В Турция има около 3 млн. бежанци, основно от Сирия.


title: 2 години затвор за шофьор, карал без книжка

maintext:
Бургаският районен съд наложи две години наказание "лишаване от свобода" на 55-годишния Николай Гарчев, управлявал автомобила си без свидетелство за правоуправление.
То му е било отнето от органите на реда заради предишно нарушение, съобщиха от съда.
На Гарчев, който има предходни 25 осъждания, е наложена и глоба в размер на 1000 лева.
Подсъдимият бил задържан при проверка на пътната полиция през ноември тази година в Несебър.
Присъдата на Районния съд-Бургас може да бъде обжалвана.


authors:
Веселин Коларов
Дек
По Публикацията Работи

title: Пената: Треньорските смени влияят на ЦСКА

maintext:
Легендата на ЦСКА и българския футбол Димитър Пенев коментира за клубния сайт представянето на отбора до момента през сезона. Стратега изрази мнението си за играта на ЦСКА, представянето на младите момчета в отбора и това на чужденците в състава. Той не пропусна да сподели вижданията си и за треньорския пост в ЦСКА.
"Всяка промяна на треньорите води до напрежение във феновете и ръководството. Това се отразява на футболистите. Смятам, че има достатъчно време до старта на пролетния полусезон и ръководството ще направи всичко възможно да изглади нещата. ЦСКА има много млади футболисти и всеки треньор, който и да е той, може да разчита на няколко млади момчета, които имат право да се обиграват и да защитават името на ЦСКА", сподели треньор №1 на XX век.
"ЦСКА винаги се бори за шампионската титла и тази година също ще опита, въпреки голямата разлика в точките. Всеки мач е нов и различен и смятам, че името на ЦСКА и ръководството в момента много добре знаят как да защитават клуба и се надявам, че вторият полусезон ще бъдат много по-качествени игрите на нашия отбор. В момента сме на трето място в класирането, трябва да се пазим от отборите зад нас".
"Вторият етап на първенството води до изненади и бързо разместване. ЦСКА има млади кадри, против чужденците не съм, но трябва да бъдат по-отговорни към клуба, много по-ясни качества да показват във всеки мач. Феновете и специалистите, които не са в ЦСКА, десетки, стотици мачове са наблюдавали, такива футболисти и легенди са минали през клуба, че не могат лесно да се забравят. От друга страна чужденците не могат за няколко месеца да покажат най-добрите си качества, но за момента се представят колебливо. Треньорската смяна пречи на ЦСКА да бъде на едно добро ниво, надявам се, че при едно правилно решение нещата ще тръгнат нагоре", коментира Димитър Пенев.


title: Очаква ни един облачен и снежен петък

maintext:
През следващото денонощие над по-голямата част от страната ще бъде предимно облачно. През нощта на места главно в западните райони и планините ще превалява сняг. Такава е прогнозата според НИМХ към БАН.
Утре валежи от сняг ще има в Източна България, там ще бъде ветровито, със силен северен вятър и навявания.
В Западна България облачността временно ще се разкъсва, на места и до слънчево. Минималните температури ще са между минус 6 и минус 1 градуса, а максималните - между минус 2 и 3 градуса.
Над Черноморието ще бъде облачно, с валежи от сняг. Ще духа силен и бурен северен вятър.
Максималните температури ще са между минус 1 и 1 градус. Температурата на морската вода е 4-5 градуса. Вълнението на морето ще е 4-5 бала.
Над планините ще бъде предимно облачно. През нощта сняг ще вали главно в масивите от Западна България, а през деня в Стара планина, Странджа и Сакар. Ще духа силен до бурен северен вятър.
Максималната температура на височина 1200 метра ще е около минус 9 градуса, на 2000 метра - около минус 13 градуса.


title: Щрак! Селфи с Дядо Коледа, а за награда ни преджобил

maintext:
Крадци, преоблечени като Дядо Коледа, обират наивни клиенти по празниците - най-често по улиците и в магазините. От МВР вече работели по няколко подобни "празнини" случая, съобщава "Монитор".
Мъже в костюми на белобрадия старец били плъзнали по улиците, булевардите, магазините за хранителни стоки и моловете и приканвали всеки, който мине покрай тях, да се снима безплатно. Докато се правят снимките и закачките обаче, крадците ловко пребърквали джобовете на нищо неподозиращите хора.
"Преди празниците хората ходят с повече пари в тях. Всеки излиза, за да пазарува, и държи в себе си поне по 100 лева. Именно от това се възползват джебчиите. Те са много изобретателни и винаги променят сценариите на кражбите си. Тази година вече имаме няколко сигнала за пострадали. Идентичното е, че когато започнат да връщат лентата назад, хората се сещат, че са се снимали с Дядо Коледа. След това от маскирания нямало и следа. Освен че брадата и шапката крият лицето му, човекът и бързо изчезва, след като направи удара си. Това много затруднява нашата работа", обяснява служител от "Улична престъпност".
Те обаче имали списък с хора от контингента и без значение от маскировката им често ги залавяли. Проблемът бил, че вече от парите, телефоните и ценностите няма и следа.
Според разследващи схемата е внесена от Германия, където родните джебчии заработват особено в навечерието на празниците. Техни "колеги" в България веднага прихванали това ноу-хау и вече шетали из големите градове в страната.


authors:
Георги Пешев
Обновена
Дек
По Публикацията Работи

title: 2016-а във Формула 1: Нико стигна до мечтаната титла и се отказа

maintext:
67-ият сезон във Формула 1 предложи много емоции, малко вероятен шампион и неочакван край на кампанията дори, след като последното състезание вече бе приключило.
Календарът включваше 21 старта, като се завърна Гран При на Германия, а освен това бе възродена и ГП на Европа, като надпреварата се проведе по улиците на азербайджанската столица Баку. Отборите също бяха с един повече, след като американците от Хаас станаха 11-ият тим и така пилотите се увеличиха до 22.
И този път нямаше интрига между два отбора, но поне вътрешната борба бе на ниво. Доминацията на Мерцедес отново бе много голяма, но все пак Люис Хамилтън и Нико Розберг дадоха достатъчно поводи за коментари с борбата помежду си на пистата.
След като завърши 2015- с 3 поредни победи, германецът започна вихрено и новия сезон, като спечели първите 4 старта. Той триумфира в Австралия, Бахрейн, Китай и Русия, възползвайки се от проблемите с колата на световния шампион, който взе само 57 точки от тези стартове.
Експериментът с промененият вид на квалификацията пък се оказа неуспешен и се провали с гръм и трясък. Още след надпреварите в Австралия и Бахрейн се видя, че елиминационния формат, при който най-бавния отпада няма да бъде успешен, така че бе върнат стария, при който пилотите се подреждаха според времената си, карайки в три сесии.
Така се стигна до Гран При на Испания, което дълго ще се помни. Първо, още преди надпреварата, Ред Бул понижиха неубедителния Дани Квят и го върнаха в Торо Росо, а на негово място пристигна Макс Верстапен, който зае четвърто място в квалификацията.
На първа редица бяха пилотите на Мерцедес между които напрежението ставаше все по-сериозно. Розберг успя да мине пред Хамилтън на първия завой, след като британецът отново не стартира добре. Малко след това англичанинът предприе контраатака, Нико не му остави място от вътрешната страна, което доведе до завъртане на Хамилтън, който обаче след това помете и Розберг и двамата отпаднаха.
Случилото се даде възможност с различна стратегия и едно спиране по-малко, Макс Верстапен да излезе начело и след това по отличен начин да се справи с атаките на Кими Райконен, за да спечели по невероятен начин първата си победа в историята и то още в първото си състезание за Ред Бул. Той стана най-младият победител в историята, след като триумфира на 18 години и 228 дни.
Катастрофата в Мерцедес обаче прикова вниманието, като и двамата пилоти твърдяха, че не носят вина за инцидента. Напрежението между тях очаквано се увеличи значително, което предвещаваше интересни моменти в бъдеще.


title: Съмнителен пакет наложи евакуация на столичен мол

maintext:
Полицията евакуира частично търговски център в София, разположен на бул. "Черни връх" и ул. "Сребърна", съобщава "Фокус".
В момента екипи на пожарна и полиция са на мястото.
Вероятната причина за действията на униформените е изоставен багаж в мола. Сигналът за него е подаден малко след 17,30 часа.
Служителите на МВР, които са отишли на място са установили, че това е изоставена кутия от пай, съобщава Нова телевизия. Въпреки това специализиран екип е обезвредил пакета чрез контролиран взрив.


title: Треньорите ни намираха в училище, а сега - децата в мола

maintext:
Няма достатъчно деца, които да се занимават със спорт. Голяма част от нашите треньори не са допускани до училищата, за да могат да селектират деца за своите клубове, защото делегираният бюджет, който е от Министерството на образованието, пречи за набирането на деца за клубовете и по този начин пак се спира работата. Това коментира олимпийският шампион по гребане Румяна Нейкова в предаването "България сутрин".
Спортният журналист Георги Банов пък допълни, че професионалният спорт изисква много лишения, на които много малко родители в днешно време биха се съгласили да подложат децата си. Според него проблемът не е само в децата, а спортната академия, науката и психологията.
"Преди години нашите треньори ни намираха в училищата, сега може би децата трябва да ги търсим по моловете. Може би спортът не стои на дневен ред в обществото", каза Нейкова в студиото на Симеон Белев.
"Спортът преди беше държавна политика, но той и откриваше света - отиваш на състезание в Полша, в Америка, сега не е така. Взимаш си личната карта и обикаляш Европа", поясни Банов в ефир.
Румяна Нейкова определи 2016 година като "олимпийска". "Имахме медали, участници, класиране, но генерално нещата за спорта са такива, каквито са в държавата", посочи тя.
Банов пък подчерта, че българският спорт оцелява напук на всичко, което му се случва за последните 25 години, но това оцеляване рано или късно ще свърши. "Българският спорт е няколко класи над политиката ни", настоя той.
"2016 година в спорта ще се отличи с това, че става нещо, което тепърва ще бъде оценено като последствия. Скандалите с руснаци и американци няма да спрат до тук. Ще става интересно", заключи спортният журналист пред Bulgaria ON AIR. Целия разговор вижте във видеото


authors:
Вера К. Александрова
Дек
По Публикацията Работи

title: София изпраща: Хиляди хора, куфари и пеш... нагоре по стълбите!

maintext:
Софийското метро изпраща хилядите жителите на столицата на път за празниците без работещи ескалатори на ключови места.
Едно от тях е на станция "Централна жп гара", сигнализираха читатели на Dnes.bg.
"Точно днес, когато всички пътуват, десетки хора с багаж и куфари катерят стълбите, защото по незнайни причини ескалаторът на станцията не работи", коментираха те.
Станцията поема и изпраща потока както към влаковете, така и към автобусите, защото там една до друга са Централна жп гара и Централна автогара.
"На станцията не работят и двата ескалатора. Касиерка ни обясни, че от няколко дни е така, имало работници, които ги оправят, но аз не видях такива", каза потърпевш пътник.
Той разказа и че се опитал да се качи с асансьора, но освен че е малък и събира едва двама души с багаж, той също не работел.
Проверка на Dnes.bg показа, че ескалаторите и на други ключови метростанции са спрени. Пътници сигнализираха, че ескалаторът и на станция "Орлов мост" днес не работи.
На станция "Сердика", където хиляди се прекачват към жп гарата, към автогарата и към летището, един от ескалаторите, този надолу, също не работи от седмици.
Читатели сигнализираха, че и на станция "Надежда" ескалаторът за нагоре днес не работи.
"В метрото има 320 ескалатори и асансьори - 161 са ескалаторите и 159 са асансьорите. Между 5 и 7% са на планов ремонт", обясни пред Dnes.bg шефът на "Метрополитен" Стоян Братоев.
Той обясни, че ремонтите се правят по договор за подръжка.
Братоев съобщи, че ескалаторите на Университета и на Сердика от утре ще работят. Пешеходните пътеки на станцията при СУ към "Орлов мост" обаче изисквали по-продължителен ремонт и скоро няма да бъдат пуснати.
За ескалаторите на станцията при Централна гара и Централна автогара шефът на "Метрополитен" обеща да провери. По негова информация те трябвало да работят поне нагоре. За асансьора Братоев обясни, че не е към Метрополитен, а към Централна гара.


authors:
Елка Василева
Дек
По Публикацията Работи

title: България си остава проевропейска и след Brexit-а

maintext:
България остава сред проевропейските страни след тазгодишния избор на британците за излизане от ЕС. Това показва проучване, осъществено от "Галъп интернешънъл", за нагласите след Brexit сред 15 европейски държави.
Веднага след гласуването на референдума във Великобритания - още през юли, "Галъп интернешънъл" зададе сходен въпрос и делът на искащите напускане българи беше 25% - срещу 75% искащи оставане. Сега, в края на годината, тези дялове са съвсем сходни.
В края на 2015 г. пък делът на искащите напускане беше 18%. Покачването от 18% на 26% сочи известно разколебаване в подкрепата за ЕС, но като цяло структурата на мненията остава с очевиден превес на оставането в ЕС.
По-рано тази година "Галъп интернешънъл" публикува данни, според които доверието в ЕС у нас е в най-ниската си точка поне от влизането на България в Съюза. Това обаче не променя факта, че като цяло доверието в ЕС остава високо, особено на фона на доверието в българските институции.
Проучването показва, че гласуването на Великобритания да напусне Европейския съюз през юни 2016 г. на практика няма почти никакво влияние сред повечето европейски държави.
Делът на хората в Германия, Франция и Белгия, които биха гласували тяхната страна да напусне ЕС, е спаднал през последните 12 месеца.
В Швеция и Дания също значително по-малък процент биха гласували страната им да напусне в сравнение с преди година.
Обратно, във Финландия и Гърция се наблюдава известно увеличение на желаещите напускане на Евросъюза – във Финландия от 24% на 40%, и в Гърция – от 38% на 46%.
В Италия през изминалата година бяха регистрирани сериозни настроения за напускане на ЕС и осезаем ръст на евроскептичните нагласи. Сериозният дял се е запазил и сега и даже изглежда по-чувствителен – от 40% в края на 2015 г. до 42% сега.
Ирландците и испанците (по 20% гласували в полза на напускане) са най-проевропейски ориентирани сред всички изследвани страни.
На въпрос във Великобритания как биха гласували, ако се проведе втори референдум, 54% от анкетираните заявяват, че предпочитат страната им да остане част от съюза, докато 46% са на противоположното мнение (а през миналата година бяха 54%).
А дали Brexit донесе във Великобритания оптимистични нагласи за бъдещето на страната? Изследването показва, че 48% от анкетираните във Великобритания, вярват, че страната им се движи в правилна посока (оценка, която през последните три години традиционно е била около 33%). Оптимистичните нагласи са най-разпространени в Ирландия (62%) и в Исландия (57%).
Усещането в по-голямата част от европейските страни обаче е, че посоката, в която вървят, не е правилна. Най-съществено се вижда това в Гърция (89% негативни отговори), Франция (82%) и Италия (79%).
"През 2016 година основните на ЕС бяха разклатени. Нагласите в Гърция, Италия и Финландия биха създали допълнителна несигурност на пазарите. Но това, което действително се откроява в нагласите на европейските граждани, е тяхното категорично мнение, че страните им се движат в грешни посоки (най-видимо в Гърция и Франция). Това прави почвата за десните популистки партии плодородна", коментира изпълнителният директор на "ORB International" (основен партньор в изследването) Джони Хийлд.


title: Нюйоркски рапър беше прострелян в колата си

maintext:
Нюйоркският рапър Трой Аве беше прострелян в колата си на кръстовище в Бруклин, съобщиха Асошиейтед прес и ТАСС.
31-годишният Аве, чието истинско име е Роланд Колинс, беше улучен от два куршума, докато отивал да посети семейството си. Той чакал на кръстовище, когато един мъж се приближил до червеното "Мазерати" на рапъра и стрелял няколко пъти по колата, преди да се скрие.
Рапърът е ранен в ръката и главата му е одраскана. Въпреки раните той успял да излезе от автомобила и да стигне сам до болницата "Брукдейл". Според лекарите състоянието му е стабилно.
Полицията разследва инцидента, но засега не е публикувала описание на нападателя.
Самият Колинс е имал проблеми със закона. Той е обвинен в притежание на огнестрелно оръжие и опит за убийство след инцидент на концерт в залата "Ървинг Плаза" през месец май. Тогава бяха ранени четирима души, един от които по-късно почина.
Рапърът отрича да е виновен в опита за убийство и беше освободен под гаранция, припомня АП.
/БТА/


title: Украйна въведе нови санкции срещу Русия

maintext:
Съветът за национална сигурност и отбрана на Украйна въведе допълнителни санкции срещу физически и юридически лица в Русия заради продължаващата й агресия, съобщи пресслужбата му, цитирана от ТАСС.
Санкциите засягат по-специално лица, които са избрани в Държавната дума от Крим и Севастопол, членове на избирателни комисии, украински предприятия в Крим, които са се пререгистрирали по руското законодателство, както и длъжности лица от руските правоохранителни органи и съдилища, замесени в незаконно задържане на украински граждани в Русия, се посочва в съобщението.
Санкции са въведени и срещу бившите лидери на Украйна, които са обявени за издирване и се крият зад граница и са свързани "с финансиране на терористична дейност и агресия против Украйна".
През септември 2015 г. Украйна въведе санкции срещу 388 физически лица в Русия, включително журналисти от руските медии, както и срещу 105 юридически лица, между които Газпромбанк, НТВ, Първи канал, "Аерофлот" и др.
По-късно санкционният списък беше разширяван неколкократно. Към него бяха добавени имената на вицепремиера Дмитрий Рогозин, председателя на Съвета на федерацията Валентина Матвиенко, сенатори , депутати и др.
(БТА)


authors:
Петя Славова
Обновена
Дек
По Публикацията Работи

title: Дядо Коледа обиколи света, раздаде 1,57 млрд. подаръка

maintext:
Северноамериканското военновъздушно-космическо командване (НОРАД) съобщи, че през първите пет часа на околосветското пътешествие на Дядо Коледа, той е раздал вече 1,57 милиарда подаръци, предаде Франс прес.
Потеглил от базата си на Северния полюс, белобрадият старец бързо набра височина и прелетя няколко страни в Азия и Океания, сред които Япония, Южна Корея, Австралия и Нова Зеландия, съобщи НОРАД. Към 16,10 ч. по Гринуич Дядо Коледа се намираше над Виетнам, пише БТА.
НОРАД създаде сайт на осем езика, на който може да се проследява в реално време пътешествието на Дядо Коледа. Сайтът е на адрес www.NORADSanta.org.
Командването има и акаунт в Туитър и телефонна линия, на която ще отговарят доброволци. Очаква се за 24 часа на телефона да се обадят до 140 000 души.
Традицията за следене на пътуването на Дядо Коледа от НОРАД датира от 1955 г.


title: Условна присъда за бивш кмет на Дупница, ощетил общината

maintext:
Условна присъда получа бившият кмет на Дупница Атанас Янев за извършено от него престъпление по служба, съобщиха от прокуратурата.
В нарушение на Закона за обществените поръчки и с цел да набави имотна облага за фирма "Тоби" ООД, през 2008 година, Янев сключил анекс към договор за малка обществена поръчка за доставка на хранителни продукти за нуждите на домашния социален патронаж и диетичното столово хранене в община Дупница.
Цената на продуктите била увеличена с 4193,32 лв. в сравнение с първоначалните договор и оферта.
Въпросната сума била платена от общинския бюджет.
Янев беше оправдан на първа инстанция от Кюстендилския окръжен съд, но след подаден протест срещу постановената присъда Софийският апелативен съд го осъди на две години "лишаване от свобода" с тригодишен изпитателен срок.
С решение на Върховния касационен съд осъдителната присъда е оставена в сила, като е изменен размерът на наложеното наказание - "една година лишаване от свобода".


authors:
Илияна Николова
Дек
По Публикацията Работи

title: Рецептата Dnes: Коледна баница с късмети

maintext:
Продукти:
Готови кори 300 г
3 яйца
250 г сирене
200 г кисело мляко с лъжичка сода, маргарин.
Приготвяне:
Взема се една кора, намазва се с маргарин, върху нея се поставя друга кора, а върху тях от плънката – разбитите яйца, сиренето и мляко. Завиват се откъм широката част на руло и се нареждат в намазана с олио тава. Отгоре се намазва с остатъкът от плънката, разредена с водичка и мазнина. Късметите ги пиша на малки листчета, които завивам с алуминиево фолио и поставям между наредената в тавата баница. Пече се в предварително загрята умерена фурна.


title: Aтентаторът преди да подкара ТИР-а: Братко мой, моли се за мен!

maintext:
Берлинският атентатор Анис Амри изпратил съобщение и дори си направил селфи от кабината на камиона, минути преди да го вреже в коледния базар в берлинската столица, отнемайки живота на 12 души.
"Братко мой, всичко е наред, по волята Божия. Аз съм в автомобила, моли се за мен, братко мой, моли се за мен!", написал Амри. След това изпратил и снимката. Съобщенията най-вероятно са до 40-годишния тунизиец, който вчера беше задържан вчера в Берлин.
Днес германската прокуратура решава дали да го остави в ареста за предполагаема връзка с атентора.
Междувременно излизат нови данни от разследването на терористичния акт. Властите са знаели, че застреляният на 22 декември в Италия Амри е бил в тясна връзка с германски джихадисти и че полицията в Дортмунд го е класифицирала като симпатизант на групировката "Ислямска държава".
Оказва се, че службите в Северен Рейн-Вестфалия за последно са актуализирали досието на Амри на 14 декември – седмица преди атаката. То е 17 страници, твърди разследване на всекидневника "Зюддойче цайтунг" и обществените телевизии WDR и NDR.
Става ясно още, че службите са знаели, че той е в контакт с човек на терористичната групировка "Ислямска държава" от началото на февруари и се е предлагал като самоубийствен атентатор. Следователите също така са знаели, че Амри поне веднъж е търсил в интернет как да се изработи тръбна бомба, а в онлайн дискусия е предложил услугите си като камикадзе, вероятно на член на ИД.
Освен това експертите на центъра са установили, че тунизиецът ползва осем различни самоличности, движи се свободно и постоянно на германска територия и е посещавал ислямско училище в Дортмунд, за което се подозира, че подготвя желаещи да се присъединят към ИД в Сирия и Ирак.
Въпреки тези сведения антитерористичният център е дал на Амри пето равнище по осемстепенна скала, което означава "проява на насилие е слабо вероятна". В тази скала "едно" е най-високата степен на опасност, а "осем" - най-ниската.


title: Русия спира полетите на самолети Ту-154

maintext:
Русия преустановява полетите на самолети Ту-154, докато се установи каква е причината за катастрофата със самолет от същия вид край Сочи, предаде Ройтерс.
В катастрофата на 25 декември рано сутринта загинаха 92 души, сред които водещи руски музиканти, журналисти и военни.
Машината падна в Черно море край Сочи на път за Латакия в Сирия.
По-рано днес бе съобщено, че едната от черните кутии на самолета е открита и ще бъде пратена за анализ в институт край Москва.
Намерени са телата на 12 от жертвите и над 155 фрагмента от самолета.
/БТА/


title: В Испания задържаха двама предполагаеми джихадисти

maintext:
Испанската полиция арестува в Мадрид двама предполагаеми джихадисти и уточни, че при обиски, свързани с ареста им, е открила четири пълнителя за огнестрелно оръжие и боеприпаси, предаде Франс прес.
Според агенция Еуропа Прес пълнителите са за автомати АК-47. Говорителка на полицията обаче не потвърди тази информация за АФП, а потвърди само, че са намерени пълнители и около 30 патрона.
Двамата задържани са испанци, съобщи в комюнике вътрешното министерство. То уточни, че вчера сутринта са били извършени пет обиска в район южно от столицата. Полицията е иззела и няколко хиляди евро.
Арестите са извършени на фона на въвеждането в Испания на засилени мерки за сигурност, за да се предотвратят евентуални джихадистки атентати. Повишени са мерките за сигурност и в Барселона.
По данни на силите на реда от 2015 г. насам в Испания са били задържани общо 177 души, смятани за джихадисти.
Властите предполагат, че само 200 испанци са заминали да се бият в редиците на джихадистки групировки в чужбина, в сравнение с няколкостотин души от Франция и Белгия.
Снощи испанското външно министерство съобщи, че в Турция са арестувани две жени с испанско гражданство, за които се предполага, че са от групировката "Ислямска държава". Жените заминали през 2014 г. за Сирия със съпрузите си - "джихадисти, обвинени в десетки убийства" и оттогава живеели в епицентъра на контролираната от ИД територия.
Според министерството двете пътували заедно с невръстните си деца. Пожелал анонимност източник на министерството казал, че едната от тях е съпруга на Мохамед Хамдуш "Кокито", известен с жестокостта си - прозвището му било "колекционерът на глави". Според в. "Паис" Хамдуш е мъртъв от 2015 г.
/БТА/


authors:
Вера К. Александрова
Дек
Автор

title: Гастарбайтери фучат без винетки. Затова - глоба на място

maintext:
Гастарбайтерите, които минават през страната ни без винетка, вече ще бъдат глобявани на място. Това реши парламентът, който прие на първо четене промени в Закона за пътищата.
В момента около 60% от гастарбайтерите, които минават транзитно през България, "си спестяват" винетките, съобщи депутатът от ГЕРБ Александър Ненков. Чужденците се възползвали от това, че глобата от 300 лв., която им се налага, дефакто няма как да им бъде взета.
С приетите днес поправки парламентът въведе така наречената компенсаторна такса.
"Тя ще е около 200 лева и ще им бъде събирана на мига", обясни Ненков, който е сред вносителите на поправката.
Ако гастарбайтерите не я платят, те няма да могат да напуснат страната, а колите им ще бъдат спирани, предвижда още изменението.
С новите текстове на КПП-тата се създава и специално митническо звено за проверка на винетките. Така, дори и някой да е шофирал без стикер, няма как да не бъде спипан на излизане от страната. Ненков съобщи и че ГЕРБ е склонен да подкрепи въвеждането на тримесечна винетка на второ четене.
По-рано днес парламентът въведе на първо четене еднодневна и тримесечна винетка. Ненков обясни, че има съгласие в парламента второто четене да мине бързо, така че промените да бъдат факт до края на това Народно събрание.
Не е ясно обаче дали ГЕРБ ще подкрепят въвеждането на винетка за един ден.
"Тя ще е в ущърб на АПИ", каза Ненков. Той цитира изчисления на БАН, че ако еднодневната винетка бъде въведена, Агенцията ще загуби 17 милиона лева. Според депутата, ако това стане, тези загуби ще трябва да бъдат компенсирани от другаде.


title: Марин льо Пен пое курс: Франция вън от ЕС!

maintext:
Лидерката на френската крайнодясна партия Национален фронт Марин льо Пен обяви, че възнамерява да води политика за излизане на Франция от ЕС. Тя каза това в интервю за гръцкия в."Димократия", предаде ТАСС, цитирана от БТА.
Фрекзит /излизане на Франция от ЕС/ ще бъде част от моята политика, посочи Льо Пен, която планира да участва в президентските избори във Франция.
"Какво е това ЕС?", пита Льо Пен. "Това е организация, създадена без да се взима под внимание мнението на европейските народи, състои се от олигархия на банки и технократи, такива като Юнкер и други, които никога не е избирал нито един народ, провеждащи своя собствена икономическа политика, сблъсквайки се с пълното презрение на народите, които те шантажират", казва Льо Пен в интервюто.
Според лидерката на Национален фронт "ЕС се явява нож в сърцето на националния суверенитет на европейските държави, а еврото се явява не валута, а инструмент за шантаж, използван от Брюксел, за да провежда своята политика".
Льо Пен смята, че вече няма необходимост от НАТО. "Блокът беше създаден, когато съществуваше заплахата от Врашавския договор и разширяване на комунистичесикя Съветски съюз", отбеляза тя.
"СССР вече не съществува, както не съществува и Варшавският договор", изтъкна Льо Пен. Тя заяви, че "Вашингтон поддържа същестувването на НАТО за постигане на своите цели в Европа".


title: Годината в снимки: Юни 2016

maintext:
Слънцето залязва над планина в североизточната част на Унгария. Снимка: БТА 1 23456789101112
Dnes.bg продължава да ви показва най-интересните и любопитни снимки от отминаващата си 2016 година.
Навръх Коледа ще видим и най-красивите кадри от летния юни. А ако сте пропуснали някоя от предишните ни галерии, може да ги откриете тук.


title: На втория ден на Коледа: Облачно, с малко сняг

maintext:
Облачно ще бъде времето във втория ден на Коледа – 26 декември, сочи прогнозата на НИМХ-БАН.
През следващото денонощие облачността ще бъде по-често значителна, с по-съществени намаления над Източна България. В Западна България ще има превалявания от сняг, които около обяд ще спират, докато в планинските райони ще продължи да превалява и през останалата част от деня.
Само на отделни места през втората половина на предстоящата нощ и в сутрешните часове преваляванията за кратко ще са от дъжд и е възможно образуването на поледици. Вятърът временно ще отслабне и ще бъде до умерен, от север-северозапад.
Минималните температури ще са между минус 3 и 2 градуса, максималните - предимно между 3 и 8 градуса.
Над Черноморието ще има променлива облачност. Валежи не се очакват. Ще духа до умерен вятър от север-северозапад. Максималните температури ще са 5-6 градуса. Вълнението на морето ще е 1-2 бала. Температурата на морската вода е 5-7 градуса.
Над планините облачността ще е значителна, в масивите от Западна България с валежи от сняг. Ще духа силен, по високите и открити части и бурен северен вятър. Максималната температура на височина 1200 метра ще е около 0 градуса, на 2000 метра - около минус 6 градуса.


authors:
Елка Василева
Обновена
Дек
По Публикацията Работи

title: 88-годишна окачи 660 лв. на дворната врата за "ало" апаши

maintext:
Възрастна жена на 88 години е дала пари при телефонна измама на мним полицай в Търговище.
Тя получила обаждане на стационарния си телефон, в което неизвестен първо се представил за лекар, който дал да разговаря с плачеща жена. Бабата имала синове и не се хванала на уловката.
Последвало ново обаждане, в което мним полицейски служител помолил жената да съдейства на полицията в акция за задържане на телефонни измамници.
Въвеждането в заблуждение било успешно, жената оставила наличните й 660 лева закачени на дворната врата. Получила указания да спусне завесите, а на следващата сутрин "полицаят" трябвало да върне парите.
По случая е образувано досъдебно производство.
За два дни на територията на общината са извършени над 20 опита и три измами, при които са дадени над 2 660 лева и златни накити, съобщават от Областната дирекция /ОД/ на МВР в Търговище.


title: Прокуратурата рови за българските оръжия в Сирия

maintext:
Районната прокуратура в Горна Оряховица е разпоредила проверка по повод публикация от 12 декември в "Труд", че ислямистите в Сирия убиват с българско оръжие - репортерът Диляна Гайтанджиева откри оръжие, произведено от ВМЗ-Сопот, в склад на бунтовниците в Алепо.
"Износител на боеприпасите е частната оръжейна фирмата "Аркус" – АД от Лясковец, а на етикетите върху сандъците с оръжия има български имена – Иванов и Димитрова. Според документите, които открихме, тези боеприпаси са подготвени за износ от България през юли и октомври 2015 г.", пише в материала.
Изнесената информация е станала повод да бъде възложена проверка в оръжейния комплекс "Аркус" по линия на общия надзор за законност.
Прокуратурата и полицията в момента установяват дали дейността на дружеството отговаря на лиценза, с който то разполага за производство и търговия с боеприпаси.
Още в началото на разследването са иззети справки и документи от военното предприятие. Предвижда се да бъде изискана и пълна информация от Министерството на отбраната.
"Към момента няма констатирано нарушение. Ако в хода на проверката бъдат открити данни за извършено престъпление, ще бъде образувано досъдебно производство", коментираха лаконично от Районната прокуратура в Горна Оряховица.


title: Любо Пенев зачерква ЦСКА, става треньор в Корея

maintext:
Бившият наставник на ЦСКА, Литекс и националния отбор Любослав Пенев може да поеме тим от Република Корея. Той има предложения от два отбора от местното първенство, като единствено в момента трябва да се уточни броят на помощниците му.
Любо държал да вземе със себе си трима, като двама са испанци, които работели в академията “Аспайър” в Катар. Третият е Йордан Йорданов-Жан, който ще работи с вратарите.
В момента корейците не са съгласни на толкова голям щаб, но е много вероятно да отстъпят. Офертите са от "Инчеон" и "Сувон Блу Уингс". И двата отбора играха в плейофа за отпадане от елита, като “Сувон Блу Уингс” взе първото място, а “Инчеон” зае четвъртото, последното, което гарантира оставане.
"Сувон Блу Уингс" е фирменият отбор на гиганта "Самсунг" и е един от големите тимове в Корея. Поставена му е цел излизане от кризата. "Блу Уингс" са били четири пъти шампиони и два пъти са триумфирали в Шампионската лига на Азия през историята си, но напоследък закъсаха сериозно.
Любо е без работа от лятото. За последно води Литекс, след като той бе изваден от елита. Ловчанлии преместиха всичките си играчи във втория състав, който бе в "Б" група. Задачата бе финал за купата, но тимът отпадна от "Монтана" на 1/2-финал.
След това Пенев напусна, като изглеждаше, че ще се премести в ЦСКА, но там остана Христо Янев. След уволнението на Янев отново Любо бе спряган за наставник, но не бе одобрен, според феновете - заради конфликт с Христо Стоичков.
Още футболни новини от България четете в Gol.bg


title: Терористичен акт на борда на Ту-154? Не е изключено, но...

maintext:
Следственият комитет на Русия работи по всички възможни причини за катастрофата на самолета Ту-154, заяви ръководителят на комисията, която разследва катастрофата - министърът на транспорта на Русия Максим Соколов на пресконференция.
Той не изключи и версията за терористичен акт, но уточни, че "да се говори за терористичен акт засега е преждевременно".
Руският транспортен министър обясни, че "черните кутии" на този тип самолет нямат радиопредаватели и ще бъдат търсени с помощта на радиолокатори. "Сроковете на операцията ще зависят от ситуацията, но може да се окажат много дълги", отбеляза той.


authors:
Михаела Лазарова
Дек
По Публикацията Работи

title: Знаете ли, че... Кари Фишър пази 40 г. в тайна любовната си афера с Харисън Форд?

maintext:
През тази тежка откъм загуби година ни напусна още една любимка на много поколения – актрисата Кари Фишър, позната на света като принцеса Лея Органа от сагата „Междузвездни войни“.
Кари Фишър почина от инфаркт, вследствие на сърдечна криза, която получи преди броени дни на борда на полет от Лондон до Лос Анджелис.
За да почетем паметта ѝ, от рубриката на Az-jenata.bg "Знаете ли, че...?" ще ви разкажем някои любопитни и малко известни факти за нея.
В една от мемоарните си книги Кари Фишър обвинява Джордж Лукас, че е съсипал живота ѝ.
Тя мразела костюмите, които се налагало да носи на снимачната площадка на „Междузвездни войни“. Най-омразен бил металният разголен костюм, който тя носи в „Завръщането на джедаите“, както и дългата бяла рокля в „Нова надежда“.
Дори веднъж споделила, че когато легне облечена в металния костюм, той оставал изправен, което правело всичките ѝ интимни части видими за екипа.
Съвсем наскоро Кари Фишър гостува в шоуто на Елън Дедженеръс по повод новата си книга. Там тя призна, че е имала афера с Харисън Форд по време на снимките на „Star Wars“, за която Форд не отрича. Кари Фишър е пазила тази афера в тайна цели 40 години.
По това време тя е била на 19 години, а Харисън Форд на 33 – женен с две деца. Актрисата обяснява увлечението си с атмосферата на снимачната площадка и харизмата на колегата си.
След смъртта ѝ за нея Харисън Форд казва: „Кари беше уникална... брилянтна, оригинална. Забавна и емоционално безстрашна. Тя изживя живота си смело.“
Повече по темата може да прочетете в Az-jenata.bg


title: Коледа е! Честито Рождество Христово!

maintext:
Коледа е! Честито Рождество Христово!
Християнският свят празнува един от най-големите църковни празници - рождението на Божия син Исус Христос.
Евангелието разказва, че той се е родил в град Витлеем, провинция Юдея.
Малко преди раждането, майка му Мария заедно с Йосиф отишла във Витлеем. Там те не могли да намерят място в страноприемница и били принудени да се подслонят в пещера извън града, където пастирите затваряли овцете.
В нея Мария родила сина си, повила го в пелени и го положила в ясли, където били привързани осел и вол. С дишането си животните сгрявали Младенеца.
В мига на рождеството в небето пламнала чудна светлина, явил се ангел, който съобщил на намиращите се наблизо пастири, че на света е дошъл Спасителят.
Витлеемските пастири били първите хора, които се поклонили на Бога-Син. Младенецът Исус бил почетен и от трима източни царе, доведени във Витлеем от изгрялата над мястото на събитието звезда.
В народния календар Рождество Христово започва в полунощ с обичая коледуване.
В него участват само млади мъже, които се наричат коледари, коладници, коледаре, коледници. От полунощ до сутринта те обикалят домовете, пеят специални коледни песни с пожелания за здраве, щастие в семейството и богата реколта, а стопаните ги даряват с коледарски краваи, пари и различни храни.
Коледарите се събират отново на 26 декември, за да разпределят краваите помежду си. Останалите събрани продукти се разпродават и средствата се предоставят на църквата или на училището.
Към Коледните празници се числи и Стефановден - на 27 декември.
Празникът е посветен на първомъченика на християнската църква архидякон Стефан. Със Стефановден завършват Коледните празници.
Весела Коледа!


title: Тръмп се захваща със скандала с руските дипломати

maintext:
Новоизбраният американски президент Доналд Тръмп обяви, че ще започне разследване на скандала с изгонените руски дипломати от САЩ.
Мярката бе обявена вчера от сегашният държавен глава Барак Обама заради подозренията, че руски хакери са манипулирали американските избори през ноември.
Тръмп заяви, че е време да се премине към други по-значими неща след обявените от администрацията на Обама нови санкции срещу Русия, предадоха световните агенции, цитирани от БТА.
Още по темата Обама наложи санкции срещу Русия заради намеса в изборите 29 дек 2016 22:23 289
В интерес на страната ни и на нашия велик народ, ще се срещна идната седмица с ръководителите на нашето разузнаване, за да бъда информиран в детайли за тази история, се казва в кратко изявление на Тръмп.
Време е нашата страна да се захване с по-големи и по-добри неща, се допълва в изявлението.
Тези коментари бяха направени, след като вчера администрацията на Обама обяви нови мерки срещу Москва в отговор на предполагаемите руски хакерски атаки и намеса в американските президентски избори, но и в отговор на предполагаем тормоз на американски дипломати в Москва, обобщава Франс прес.
Най-впечатляващата от тези нови мерки срещу Русия беше експулсирането на 35 руски дипломати, наречени от Вашингтон агенти на руското разузнаване.
Те бяха обявени за персона нон грата от Държавния департамент. Били са на длъжност в руското посолство във Вашингтон и в руското консулство в Сан Франциско.
Белият дом ги обвинява, че са действали по начин, който не отговаря на техния дипломатически статут. Тези руски агенти и техните семейства имат 72 часа да напуснат САЩ.
Съгласно друга мярка Държавният департамент ще затвори два комплекса със сгради собственост на Русия в щатите Мериленд и Ню Йорк, използвани от руски представители с разузнавателни цели.
Тези мерки не са свързани единствено с американските обвинения към Русия за хакерски атаки и намеса в президентските избори. Белият дом уточни, че мерките са отговор и срещу нарастващия тормоз през последните две години срещу американски дипломатически персонал в Русия от страна на силите за сигурност и полицията.
Този тормоз се е простирал отвъд правилата за поведение, установени в международната дипломация.
Според Марк Тонър, говорителя на Държавния департамент, тормозът над американски дипломати е нараснал пред последните 12 месеца, което отговаря на увеличаване на напрежението между САЩ и Русия във връзка с конфликтите в Сирия и Украйна.
Тонър посочи като пример полицейски проверки, физическа агресия и разпространяване по руската държавна телевизия на лични информации за дипломатите, което ги е изложило на риск.


authors:
Петя Славова
Дек
По Публикацията Работи

title: Кери: Двудържавно решение води към мира между Израел и Палестина

maintext:
Американският държавен секретар Джон Кери заяви днес, че двудържавното решение на израело-палестинския конфликт е единственият път за постигане на справедлив и траен мир между израелците и палестинците, предадоха световните агенции.
Кери произнесе реч, в която представи визията на администрацията на Барак Обама за израело-палестинската криза и за намирането на решение от нея. Речта Кери произнесе по-малко от месец преди администрацията да предаде властта на Доналд Тръмп и неговата администрация, отбелязва Франс прес.
Визията бе представена от Кери броени дни, след като Съветът за сигурност на ООН прие резолюция призоваваща за спиране на строителството на израелски селища в окупираните палестински територии. При гласуването САЩ се въздържаха, припомня Франс прес.
По повод тази резолюция Кери заяви, че САЩ са допуснали тя да бъде прокарана в Съвета за сигурност, за да запазят възможността за двудържавно решение на израело-палестинския конфликт, предаде ДПА.
САЩ де факто гласуваха в съответствие с нашите американски ценности, каза Кери.
САЩ не могат да останат верни на ценностите си, ако позволят надеждното двудържавно решение за израело-палестинския конфликт да бъде разрушено пред техните собствени очи, допълни Кери.
Държавният секретар подчерта, че стауквото в Близкия изток води до постоянна окупация, предаде Франс прес. Кери допълни, че САЩ защитават бъдещето на Израел като еврейска и демократична държава, която живее в мир и сигурност до съседите си.
Държавният секретар подчерта, че краят на израело-палестинския конфликт продължава да е възможен, ако отговорните страни имат волята да действат, предаде Ройтерс. Той предупреди, че сега двудържавното решение за мир в Близкия изток е в голяма опасност, допълват ТАСС и Франс прес.
Кери добави, че бъдещата администрация на Тръмп ще е тази, която ще решава каква да бъде американската политика за израелските селища, за Ерусалим и за двудържавното решение, предаде Ройтерс.
Той обаче предупреди, че разширяващите се израелски селища на Западния бряг и в Източен Ерусалим водят до необратима еднодържавна действителност, предаде Асошиейтед прес.
Това се случва, въпреки че допитванията показват, че повечето израелци подкрепят създаването на отделна палестинска държава, заяви държавният секретар.
Той добави, че много хора в Израел дори не знаят колко систематичен е станал заселническият процес в последните години, при който десетки хиляди израелци са се преместили насред палестинските територии.
Ако изборът е една държава /на конфликта/, Израел може да бъде или еврейска, или демократична държава, но не може да бъде и двете и никога няма да живее наистина в мир, заяви Кери, цитиран от АП.
Кери обвини Израел, че е ангажиран в задълбочен проект за присвояване на земи на Западния бряг, допълва Франс прес.
Той каза, че заселническата политика на Израел ще дефинира бъдещето на Израел и подчерта, че Израел рискува да се окаже в състояние на постоянна окупация на палестинската територия. Тук той направи паралел с американската история за расова сегрегация, допълва АП.
Държавният секретар призова Израел и палестинците да живеят в две отделни държави на базата на плана от 1967 г. и заяви, че Ерусалим трябва да стане столица на две държави, предаде Франс прес.
Кери заяви, че, за да има връщане към плана от 1967 г., трябва да има размяна на еквивалентни територии, която да е плод на взаимен консенсус. Тогава Израел ще бъде призната като еврейска държава, добави той.
В края на речта си Кери повтори ангажимента на администрацията на Обама към Израел и каза, че той остава толкова силен, колкото и при предишните президенти. Той припомни, че настоящата и предишните президентски администрации също са се въздържали при гласуване на критични към Израел резолюции в Съвета за сигурност на ООН.
Кери припомни, че САЩ са оказали рекордна военна помощ на Израел, визирайки 10-годишната сделка на стойност 38 милиарда долара, която бе сключена неотдавна.
Нито една американска администрация не е направила повече за израелската сигурност от тази на Барак Обама, подчерта Кери.


title: Над 2 милиона лева събра "Българската Коледа" досега

maintext:
Благотворителната инициатива на държавния глава "Българската Коледа" в подкрепа на децата с тежки хронични заболявания продължава. Над 2 милиона лева достигна набраната сума за четиринадесетото издание на кампанията след края на благотворителния спектакъл, който се състоя навръх Коледа в Народния театър "Иван Вазов" под патронажа на президента Росен Плевнелиев, съобщи прессекретариатът на държавния глава.
До момента над 700 000 лева са събраните средства чрез SMS-и на номер 1117 и чрез гласови обаждания от началото на кампанията, която беше обявена от президента Росен Плевнелиев в края на ноември. Оттогава досега в дарителската банкова сметка на инициативата са постъпили повече от 1 400 000 лв. Набирането на дарения в рамките на кампанията е целогодишно.
На благотворителния спектакъл "Българската Коледа" присъстваха президентът Росен Плевнелиев и Негово Светейшество Българският Патриарх и Софийски Митрополит Неофит, народни представители, дипломати, лекари и много деца на "Българската Коледа".
В подкрепа на децата с тежки хронични заболявания на сцената на Народния театър излязоха изявени български музиканти, певци, танцьори, актьори, спортисти и журналисти. Тази година концертът бе реализиран от екипа на "Глобал филмс” и излъчен пряко по Нова телевизия, БНТ Свят и Българското национално радио.
Райна Кабаиванска и Веско Ешкенази и едни от най-даровитите им ученици Даниела Нинева и Лора Маркова, Миро, Графа и Виктория Георгиева, "Фондацията", Николина Чакърдъкова, Веселин Маринов, Славин и Християна Лоизу, Люси Дяковска и A.V.A., Ненчо Балабанов, Крисия, българският представител в Детската Евровизия 2016 г. Лидия Ганева, Преслава и нейната сестра Ивелина, Бон-Бон, Ла Ти Да и деца от музикалното училище "Любомир Пипков", Фолклорен танцов ансамбъл "Пламъче", Николай Априлов и малкият актьор Марти, Ансамбъл "Чинари", Димитър Бербатов и деца от неговата фондация, Симона Пейчева и малки гимнастички от нейната школа и илюзионистът Дани Белев посветиха своите изпълнения на децата в беда и призоваха за подкрепа.
Като застъпници на "Българската Коледа" на сцената излязоха и журналисти от трите национални телевизии – БНТ, бТВ и Нова ТВ, лекоатлетката Мирела Демирева – спортист на годината за 2016 г., Кубрат и Tервел Пулеви, академик Александър Балкански и тримата му внуци, Алфредо Торес и неговото голямо семейство, Ирина Тенчева и Иван Христов с децата им и продуцентът Маги Халваджиян и неговият внук.
Към призива за подкрепа се присъединиха и българските войни от 61-ва Стрямска механизирана бригада, които направиха видеоклип, посветен на "Българската Коледа".
В рамките на предишните тринадесет издания на благотворителната инициатива "Българската Коледа" 3 409 деца са получили помощ, за да се преборят с болестта, общо 30 млн. лв. са събраните средства през годините и 229 лечебни заведения в цялата страна са получили като дарение съвременна високотехнологична апаратура за лечение и рехабилитация.


authors:
Анисия Иванова
Дек
По Публикацията Работи

title: Времето днес: Рязко застудяване, сняг и бурни ветрове

maintext:
Рязко застудяване, сняг и бурни ветрове у нас. За днес е обявен жълт код в 14 области заради силен вятър.
Жълтият код е в сила за областите Кюстендилска, Благоевградска, Кърджалийска, Хасковска, Ямболска, Бургаска, Сливенска, Търговищка, Русенска, Разградска, Шуменска, Силистренска, Добричка и Варненска. За останалата част от страната е обявен зелен код.
След валежите през нощта във Враца натрупа снежна покривка от 11см, в Ловеч - 10 см, а в Плевен, Монтана, Чирпан и Кнежа - по 6 см.
През деня ще е облачно и ще продължават валежите от слаб сняг основно в планинските райони и Северна България.
В Сливен вятърът тази сутрин е ураганен. Поривите му са стигнали до 122 км в час.
Силно ветровито днес ще е в Източна България, както и в районите на Благоевград и Кюстендил, по долината на река Струма, където отново има предупреждение от първа степен.
Температурите се понижават още. В комбинация с вятъра ще е много студено. А заедно с валежите може да има заледени пътни участъци. Минималните температури ще са между -5 и 0 градуса. Максималните - от -1 до +4 градуса.
Според прогнозата на НИМХ днес ще бъде предимно облачно. Слаб сняг ще превалява на отделни места главно в Северна България и планинските райони. Разкъсвания на облачността ще има в западните райони.
Максималните температури ще са между минус 1° и 4°. Атмосферното налягане ще се повишава и ще бъде по-високо от средното за декември.
Над Черноморието ще бъде облачно. Ще духа силен и бурен северен вятър. Максималните температури ще са между 1° и 4°. Температурата на морската вода е 5°-6°. Вълнението на морето ще е 4-5 бала.
Над планините ще бъде облачно с превалявания от сняг. Ще духа бурен северен вятър. Температурите ще се понижават и максималната на височина 1200 метра ще е около минус 8°, на 2000 метра – около минус 13°.


title: Учениците ще пътуват безплатно в Търговищко през 2017 г.

maintext:
Всички ученици ще пътуват безплатно в Търговищко през 2017 г. Променена е и транспортната схема в общината, за да се спази задължението за осигуряване на безплатно пътуване на учениците до 12 клас, съобщиха администрацията на кмета Дарин Димитров.
Правото на безплатен транспорт за всички ученици до завършването им на средно образование е регламентирано в чл. 256, ал. 1 от Закона за предучилищното и училищното образование. Досега това се отнасяше само за учениците до навършване на 16-годишна възраст.
Заради очакваното значително увеличение на пътниците по няколко направления са направени и корекции на транспортните схеми. Те са съгласувани с исканията за изменение в часовете на потегляне на автобуси от междуселищните градски линии, постъпили от директори на професионални гимназии от Търговище.
Измененията в часовия график са за автобусните линии: Търговище - Миладиновци и Търговище - Кошничари, Търговище - Певец - Надарево, и за Търговище - Пайдушко.
/БТА/


title: Серина Уилямс казва "Да" на интернет магнат

maintext:
Кралицата на тениса Серина Уилямс ще каже "Да" на интернет магнат. Американската звезда на корта сама обяви новината, че ще се омъжи.
Серина съобщи новината за годежа си с Алексис Оханиян, един от основателите на интернет сайта Редит /Reddit/ под формата на поема в акаунта си в тази социална мрежа, предават световните агенции, цитирани от БТА.
"Коленичил пред мен, той произнесе четири думи: Ще се омъжиш ли за мен? и аз му отвърнах: "Да“, гласи поемата на Уилямс.
Бъдещият съпруг на Уилямс публикува същата поема в своя акаунт, като към нея има рисунка, на която той е коленичил. Към рисунката има и коментар, гласящ: Тя каза: "Да".
Датата на сватбата засега не се съобщава.
Серина е на 35 години. Тя е носителка на 22 титли от турнири за Големия шлем и на общо 71 титли от престижни тенис турнири.
Спечелила е близо 81 милиона долара, откакто дебютира в тениса през 1997 г. Серина сега е на второ място в тенис ранглистата. Тя е по-малката от двете сестри Уилямс.
Тридесет и три годишният Оханиян е генерален директор на Редит и е основател на няколко интернет сайта.


authors:
Петя Славова
Дек
По Публикацията Работи

title: Празниците - пиршество за крадците

maintext:
По-голям риск от кражби има по време на празничните дни, предупреждават от Столичната полиция. Хората трябва да бъдат особено внимателни, когато оставят жилищата си без надзор и пътуват извън града, каза Ивайло Величков от СДВР.
Той призова гражданите да предприемат всички охранителни възможности за собствените си жилища, да ги заключват, да включват алармените инсталации. Също така хората е добре да са с повишено внимание при използването на социалните мрежи, когато коментират своите намерения, защото има определени хора, които, вместо да празнуват, имат престъпни намерения и това е един ясен ориентир за тях.
От СДВР предупреждават, че телефонните измамници може да се активизират отново след празниците, когато възрастните хора, които сега гостуват на близки и роднини, ще останат сами. "Да имат предвид, че винаги, когато получат телефонно обаждане, свързано с искане на парични средства, да знаят, че спрямо тях в момента се подготвя престъпление, свързано с телефонна измама. От друга страна, при такъв телефонен разговор - по никакъв начин и по никаква причина - да не съобщават свои лични данни - за адрес, за имена на свои близки, за телефонни контакти, защото измамниците точно това целят. С малко информация, подадена от жертвата, да надградят своята версия", каза той пред БНР.


authors:
Петя Славова
Дек
По Публикацията Работи

title: Сирия - разделена на зони на влияние

maintext:
Споразумението за Сирия, по което работят Русия, Турция и Иран, предвижда Сирия неофициално да бъде разделена на зони на влияние, а президентът Башар Асад да остане на поста поне няколко години, заявиха източници, цитирани от Ройтерс.
Подобно споразумение би позволило регионална автономия в рамките на федерална структура под контрола на алауитската фракция, към която принадлежи Асад, пише БТА.
Сделката е в начален етап от своето разработване, може да претърпи промени и да е необходимо да бъде одобрена от Асад и бунтовниците, а в крайна сметка също от държавите от Залива и САЩ, казаха източниците.
"Има движение към компромис", заяви Андрей Кортунов, който ръководи близкия до руското външно министерство изследователски институт "Руски съвет за международни въпроси". По думите му "ще бъде трудно да се постигне окончателна сделка, но позициите се променят".
Според източниците разработваното споразумение предвижда ограничаване на правомощията на Асад. Русия и Турция са готови да му позволят да остане на власт до следващите президентски избори, след което да се оттегли в полза на не толкова поляризиращ алауитски кандидат.
Остава Иран да бъде убеден в това. Във всеки случай обаче се предвижда Асад в крайна сметка да си тръгне по запазващ репутацията начин, като получи гаранции за себе си и своето семейство.


title: Шумахера свил и зарязал червеното "Ауди" на Плевнелиева

maintext:
Луксозна кола на Юлияна Плевнелиева, съпруга на президента Росен Плевнелиев, е била открадната преди около месец в близост до жилището й от затворен тип в "Резиденшъл парк" в столичния квартал "Младост".
Червеното "Ауди" на Плевнелиева било задигнато през деня, на оживено място в близост до основен булевард.
Крадците обаче са се възползвали от обстоятелството, че в този момент над София валял проливен дъжд.
Само ден по-късно, след като по спешност били вдигнати десетки униформени, "Ауди"-то било открито непокътнато в близост до гараж на "Бистришко шосе".
Автомобилът е бил върнат на Плевнелиева, но първата дама отказала повече да го шофира, тъй като е било обект на кражба.
Задигнатото "Ауди" на Юлияна Плевнелиева вероятно е трябвало да бъде разфасовано и продадено за части, допускат криминалистите пред "Уикенд".
За кражбата е заподозрян известният автокрадец Иван Янински-Шумахера, който е обявен за издирване.
Срещу Шумахера в момента има над 40 висящи дела за откраднати коли, но нито едно не е приключило. Заедно с екипа си Янински в момента е най-оборотният автокрадец в столицата. Специалитет са му возила от марката "Ауди".


description: Групировка, подкрепяща

title: ИД зове: Вместо фойерверки - пояси с експлозиви

maintext:
Групировка, подкрепяща "Ислямска държава", призова поддръжници на джихадистката организация да извършват нападения срещу мишени в Европа по време на новогодишните празници и приканиха мюсюлманите да стоят далеч от християнските празнични прояви, предаде Ройтерс.
Призивите бяха отправени, след като европейските власти затегнаха сигурността заради кървавото нападение на коледен базар в Берлин, отговорност за което пое групировката "Ислямска държава".
Посланието, придружено със снимки на бойци с огнестрелно оръжие и ножове, изображения на Дядо Коледа, елен и елха, е публикувано в интернет от "Нашир мидия фаундейшън", която подкрепя ИД, американския център за наблюдение на ислямистки сайтове SITE.
"Техните празнични прояви, клубове, пазари, театри, кина, молове и дори болници са идеална мишена за вас", се казва в онлайн обръщението към ислямистките екстремисти в Европа. В него се казва, че ИД ще замени фойерверките с пояси с експлозиви и взривни устройства.
(БТА)


title: Майката на Кари Фишър почина ден след след дъщеря си

maintext:
Актрисата Деби Рейнолдс, звездата от класиката "Аз пея под дъжда", почина на 84 години ден след смъртта на дъщеря й Кари Фишър, изиграла ролята на принцеса Лея в филмовата поредица "Междузвездни войни", предаде Асошиейтед прес, като се позова на сина на Рейнолдс.
"Сега тя е с Кари, а ние сме съкрушени", каза Тод Фишер от Медицински център Сидърс-Синай, където майка му беше откарана малко по-рано с линейка.
Тод каза, че смъртта на 60-годишната му сестра е била прекалено тежък удар за майка им.
Деби Рейнолдс е родена на 1 април 1932 г. в Ел Пасо, Тексас, припомня Франс прес. Едва 20-годишна тя получава роля в мюзикъла на Джийн Кели "Аз пея под дъжда". Номинирана е за "Оскар" за друг мюзикъл - "Непотопяемата Мали Браун".
Деби се омъжва за певеца и телевизионна звезда Еди Фишер, но четири години по-късно бракът им се разпада, тъй като Еди я напуска заради Елизабет Тейлър. Шумният им разводът е на първа страница в таблоидите в края на 50-те години на миналия век, припомня БТА.
Кари Фишър почина в болница в Лос Анджелис, след като получи инфаркт по време на полет от Лондон на 24 декември.


title: Националният балет на Испания с шоу в три града у нас

maintext:
След фурорa, който предизвика при предишните си две гостувания, Националният балет на Испания се готви за първото си национално турне на три големи български сцени. На 7 юни 2017 г. първокласните танцьори ще излязат на сцената Зала 1 на НДК в София, на 10 юни 2017 г. ще гостуват в залата в Русе, а на 15 юни - в ДКЦ, Варна.
Почитателите на страстното фламенко ще имат шанса да гледат четири спиращи дъха постановки в един спектакъл. За първи път пред българската публика ще се играят "Болеро" по музика на Равел, "Ritmos", "Soleá del Mantón" и "Alento" по хореографията на Алберто Лорка, Бланка Дел Рей, Рафаел Агилар и Антонио Нахаро, който е и артистичен директор на балета.
Високо танцово майсторство, пищни костюми и сценография, чувствена и страстна музика, емблематични творби и вдъхновяващи спектакли са част от формулата на Националния балет на Испания да впечатлява и привлича световната публика отново и отново. В България четиридесетте звездни танцьори ще танцуват под акомпанимента на жива музика. Звукът на десетки кастанети и ритмичните удари на токовете на испанците ще вдигнат градуса в залата и ще подпалят сцената.
Националният балет на Испания е грандиозна структура, създадена от испанското Министерство на културата и е най-голямата институция, разпространяваща класически и съвременни трактовки на фламенко. Чрез него Испания пази дългогодишни традиции не само в този танц, но и в "зарзуела", и в грациозния "ескуела болера", които са претопени през 18-ти век от френски и италиански танци в испански стил.
Вече 38 години Балетът е музикалната емблема на Иберийския полуостров и изпълнява мисията си да развива и популяризира фламенкото по света. Този танц е под закрилата на ЮНЕСКО и е обявен за ценност за човечеството. С името на Националния балет е свързано творчеството на танцьори, като Антонио Гадес, Хоакин Кортес, Ева Уербабуена, Хосе Антонио, Кармен Амая, Аурора Понс, Нана Лорка, Аида Гомес и много други.


title: Земетресение 4,4 по Рихтер усетиха в Черна Гора

maintext:
Земетресение с магнитуд от 4,4 по скалата на Рихтер беше усетено в Черна гора.
Това съобщават от Европейския средиземноморски сеизмологичен център.
Към момента няма данни за пострадали хора или сериозни материални щети, съобщи "Нова телевизия".
Трусът е бил на дълбочина от 13 км.
Епицентърът му е бил на 61 км западно от столицата Подгорица и на 31 км от Дубровник, Хърватия.


title: Новият договор на Моуриньо ще е златен

maintext:
Новият договор на Жозе Моуриньо в Манчестър Юнайтед ще бъде с космически параметри.
По-рано през деня стана ясно, че ръководството на "червените дяволи" иска да преподпише със Специалния, а Daily Express се добра до подробности за контракта.
Той ще бъде до 2025 година, а за цялото време португалският тактик ще спечели 135 милиона паунда, което е се равнява на над 15 млн. паунда на сезон.
В момента Моуриньо получава 12 млн. паунда годишно, а договорът му е за три години с опция за удължаване за още една. Той застана начало на Юнайтед преди началото на лятната подготовка, сменяйки на поста Луис ван Гаал.
Моу вече спечели и първия си трофей с 20-кратния шампион на Англия – Къмюнити Шийлд, след победа с 2:1 над Лестър на "Уембли".
След 17 кръга във Висшата лига "червените дяволи" се намират на 6-то място в класирането с 30 точки и отборът е в серия от четири поредни победи във всички турнири. На Боксинг дей (26 декември) Юнайтед е домакин на Съндърланд.


title: В отговор: Русия затваря англо-американското училище

maintext:
Във връзка с антируските санкции на Вашингтон властите на Русия са взели решение да затворят англо-американското училище в Москва, където учат децата на дипломати от САЩ, Великобритания и Канада. Това съобщи Си Ен Ен, цитиран от Интерфакс.
Англо-американското училище в столичния район Покровское-Стрешнево е създадено през 1949 г. Там учат децата на англоезични дипломати и бизнесмени, по последни данни близо 1200 момичета и момчета.
Закрива се и ведомственият почивен дом за служители от американската дипломатическа мисия в горския масив Серебряний Бор, популярна сред московчани паркова зона, допълва Си Ен Ен.
Още по темата Обама наложи санкции срещу Русия заради намеса в изборите 29 дек 2016 22:23 380
Вчера администрацията на Барак Обама в САЩ обяви нови мерки срещу Русия в отговор на предполагаемите руски хакерски атаки, включващи намеса в американските президентски избори, както и в отговор на предполагаем тормоз над американски дипломати в Москва. Държавният департамент обяви за персона нон грата 35 "служители на руското разузнаване", които в рамките на 72 часа трябва да напуснат САЩ.
Освен това ще бъдат затворени два руски обекта в щатите Ню Йорк и Мериленд, използвани според Вашингтон за събиране на разузнавателна информация. Най-вероятно става дума за т. нар. дипломатически вили, които се използват за почивка, празнични приеми и културни прояви, отбелязва Интерфакс.
/БТА/